Dennis Gansel

Dennis Gansel (naixito o 4 d'octubre de 1973 de Hannover) ye un director cinematografico y guionista alemán.

 Vida y obra 
Mientres a suya etapa de formación (1987-1993) Dennis Gansel estió en o Tellkampfschule de Hannover a on se graduó y obtenió l'Abitur (diploma que permite l'acceso a la universidat). Dende 1993 dica 1995 fació servicios a la comunidat. Dende 1994 dica 2000 estudió en l'Academia de televisión y cine de Múnich.

O suyo primer treballo estió un cortometrache dito The wrong trip realizato en 1995. O suyo primer largometrache estió en 1999 con Das Phantom (O pantasma), un thriller politico sobre a Fracción de l'Exercito Royo (RAF) con Jürgen Vogel como protagonista fendo d'investigador. A cinta s'emitió por televisión en mayo de 2000 y no nomás tenió una gran repercusión mediatica sino que tamién obtenió tres premios Adolf-Grimme. O suyo debut en o cine plegó en 2001 con Mädchen, Mädchen (Mesachas, mesachas).

En 2008 s'estrenó Die Welle. A cinta estió en o Festival de Cine de Sundance en a sección World Cinema – Dramatic. En zagueras o premio estió ta o largometrache sueco Ping-pongkingen de Jens Jonsson. Pero Die Welle ganaría o bronce Deutschen Filmpreis (Premio d'o cine alemán) a la millor cinta alemana.

 Cintas 
 1995: The Wrong Trip (cortometrache).
 1996: Living Dead (cortometrache).
 1998: Im Auftrag des Herren (cortometrache).
 1999: Das Phantom.
 2001: Mädchen, Mädchen.
 2004: Napola - Elite für den Führer.
 2008: Die Welle (A Ola).
 2009: Männerherzen (como actor convidato).
 2010: Wir sind die Nacht.

 Premios 
 Bayerischer Filmpreis 2005 por Napola – Elite für den Führer.
 Deutscher Filmpreis a o millor guión en 2003 por Napola – Elite für den Führer.
 Adolf-Grimme-Preis por Das Phantom (O pantasma).
 Deutscher Filmpreis 2008 de bronce por Die Welle (Millor largometrache).

 Vinclos externos 

  Pachina web de Dennis Gansel.

Categoría:Directors cinematograficos d'Alemanya
Categoría:Guionistas d'Alemanya
Categoría:Naixius de Hannover
Categoría:1973 (naixencias)